אדלייד הרמן

אדלייד הרמן (1853 &#x2013; 1932)<ref name=":2"></ref> הייתה קוסמת ואמנית וודוויל אנגליה שנקרא "מלכת הקסם".<ref name=":3"></ref><ref name=":0"></ref> היא הייתה נשואה לאלכסנדר הרמן, קוסם מפורסם אחר.
אדלייד הרמן בהופעה

== קריירה מוקדמת ==
אדלייד הרמן נולדה בשם אדלייד סקארסס (Adelaid Scarcez) בשנת 1853 באנגליה<ref name=":1" />.

בצעירותה למדה אקרובטיקה אווירית וריקוד. היא למדה לרכוב על הוולוסיפד, אופניים מהמאה ה-19, ונסעה כרוכבת פעלולים עם להקת הולוסיפד של פרופסור בראון.<ref name=":1"></ref>

היא החלה את קריירת הקוסמות שלה כעוזרת לבעלה, הקוסם אלכסנדר הרמן ("הרמן הגדול"). הם נישאו בשנת 1875 בבניין העירייה, שם ערך ראש עיריית ניו יורק ויליאם ה. וויקהאם את הטקס שלהם.<ref name=":1" />

יחד, אלכסנדר ואדלייד בידרו את הקהל במגוון קסמים. אדלייד הייתה חלק מרכזי באשליות רבות, כשהיא הופיעה, בין השאר, כ"ישנה מרחפת", ככדור תותח אנושי, ורוכבת אופניים שנשאה ילדה על כתפיה. ההרמנים סיירו בארצות הברית, מקסיקו, דרום אמריקה ואירופה.<ref name=":1" />

== קריירת סולו ==
כאשר אלכסנדר מת ב-1896, אדלייד הרמן החליטה להמשיך במופע.<ref></ref> היא עבדה בתחילה עם אחיינו של בעלה, ליאון הרמן, אבל חילוקי דעות הובילו אותם להיפרד לאחר שלוש עונות בלבד.<ref name=":2" /><ref name=":1" />

לאחר מכן, אדלייד הרמן התפרסמה מאוד כקוסמת בפני עצמה, וזכתה לכינוי "מלכת הקסם".<ref name=":2" /><ref name=":0" /> היא ערכה סיבוב הופעות במשך יותר מ-25 שנים<ref name=":1" />. בכתבה מ-2 בנובמבר 1899 במגזין ברודוויי שכותרתה "הקוסמת האשה היחידה בעולם", הצהירה הרמן, "לא אבוא על סיפוקי עד שהציבור יכיר בי כמובילה במקצוע שלי, וללא קשר לחלוטין לשאלת המין."<ref name=":1" />

בתקופה ההיא הרמן הייתה אחת מהקוסמים הבודדים שביצעו את הטריק "תפיסת קליע", ואולי הקוסמת האישה היחידה שביצעה אותו<ref></ref><ref name=":0" />. ב-19 בינואר 1897, חודש לאחר מותו אלכסנדר, כשעוד הופיעה עם ליאון הרמן, היא עמדה מול כיתת יורים בבית האופרה המטרופוליטן בניו יורק וביצעה את האשליה בהצלחה.<ref name=":1" />

האשליה האהובה עליה הייתה "כלת הפנטום", שעסק בנושאים של אובדן ונישואים. באמצעות "היפנוט", היא גרמה לגוף של כלה, עטופה בלבן, להתרומם על במה מוארת. היא העבירה חישוק על צורתה המרחפת, הראתה שאין חוטים, ואז משכה את המשי הלבן - הכלה נעלמה. באשליית נוספת, "המכשפה", היא נכנסה לבמה לבושה כאישה זקנה, מנסה להגיע לאש בוערת בחושך. כשהגיעה לבסוף למדורה, היא צללה לתוך הלהבות. בניגוד למופע ה"שריפה" הישן יותר מהתקופה שהופיעה עם בעלה, שבו היא חזרה כרוח רפאים מתגרה, באשליה הזו היא נולדה כצעירה.<ref name=":1" />

"תיבת נח" היה הלהיט הוודווילי הגדול ביותר שלה. בתחילה הוצגה תיבת נח ריקה, ואז נשפכו אל הארובה שלה דליי מים המסמלים את המבול. מיד לאחר מכן טיפסו מהארובה שני חתולים, אחד שחור ואחד לבן, ובמקביל הגיח כֶּבֶשׁ שעליו יצאה תהלוכה של כלבים מחופשים לציפורים, נמרים, אריות, טיגריסים, זברות ופילים. להקת יונים לבנות עפה מהחלונות, והתיבה התנ"כית נפתחה וחשפה אישה שוכבת לבושה בלבן.<ref name=":1" /><ref name=":3" />

הרמן המשיכה להופיע בשנות ה-70 לחייה עד 1926, כאשר שריפה במחסן במנהטן הרסה את האביזרים שלה והרגה את רוב החיות ששימשו באשליית "תיבת נח".<ref></ref><ref name=":4" /> היא התאוששה לזמן קצר עם מופע בשם "קסם, חן ומוזיקה", שהדגיש את שלושת האלמנטים שבהם היא הצטיינה בקריירה שלה.<ref name=":4"></ref> 1928 הייתה שנת ההופעה האחרונה שלה.<ref name=":1" /><ref name=":3" />

הרמן מתה מדלקת ריאות ב-19 בפברואר 1932.<ref name=":3" /> היא קבורה בניו יורק.<ref name=":1" />

== קישורים חיצוניים ==

* פודקאסט על אדלייד הרמן: [https://www.whatshernamepodcast.com/adelaide-herrmann What'sHerName Podcast, "THE DISAPPEARING WOMAN Adelaide Herrmann"]
* 

== הערות שוליים ==

קטגוריה:קוסמים
קטגוריה:ילידות 1853
קטגוריה:בריטים שנולדו ב-1853
קטגוריה:בריטיות שנפטרו ב-1932
קטגוריה:בריטים שנפטרו ב-1932